title: 2012/394/ES: 2011 m. gruodžio 21 d. Komisijos sprendimas dėl priemonių, kurių Italija ketina imtis pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį, suderinamumo su ES teise

text:
17.7.2012

               LT

               Europos Sąjungos oficialusis leidinys

               L 187/57

         KOMISIJOS SPRENDIMAS
   2011 m. gruodžio 21 d.
   dėl priemonių, kurių Italija ketina imtis pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį, suderinamumo su ES teise
   (2012/394/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. kovo 10 d. Europos Parlamento ir Tarybos direktyvą 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvą) (1), ypač į jos 14 straipsnio 2 dalį,
   atsižvelgdama į Direktyvos 2010/13/ES 29 straipsniu įsteigto komiteto nuomonę,
   kadangi:

               (1)

               2011 m. rugsėjo 20 d. raštu, kurį Komisija gavo 2011 m. rugsėjo 21 d., Italija pranešė Komisijai apie priemones, kurių ketina imtis pagal Direktyvos 2010/13/ES 14 straipsnio 1 dalį, siekdama sujungti, atnaujinti ir iš dalies pakeisti šiuo metu galiojančias ir 2007 m. birželio 25 d. Komisijos sprendimu (2) patvirtintas priemones;

               (2)

               Komisija per tris mėnesius nuo šio pranešimo gavimo patikrino, ar šios priemonės neprieštarauja Bendrijos teisei, visų pirma atsižvelgdama į priemonių proporcingumą ir nacionalinės konsultavimosi procedūros skaidrumą;

               (3)

               svarstydama priemones Komisija atsižvelgė į turimą informaciją apie Italijos žiniasklaidos padėtį;

               (4)

               iš dalies pakeistas ir į Italijos priemones įtrauktas visuomenei itin svarbių įvykių sąrašas buvo parengtas aiškiai ir skaidriai, ir Italijoje pradėtos plataus masto konsultacijos dėl ankstesnio sąrašo pakeitimo;

               (5)

               Komisija įsitikino, kad į Italijos priemones įtraukti nauji įvykiai atitinka bent du iš toliau nurodytų kriterijų, kurie laikomi patikimais visuomenei svarbių įvykių rodikliais: i) įvykis kelia ypatingą bendrą susidomėjimą valstybėje narėje ir yra svarbus ne tik tiems, kurie paprastai domisi atitinkama sporto šaka ar renginiu; ii) įvykis turi bendrai pripažįstamą išskirtinę kultūrinę reikšmę valstybės narės gyventojams ir visų pirma stiprina kultūrinę tapatybę; iii) tai įvykis, kai nacionalinė komanda dalyvauja svarbiose tarptautinėse varžybose ar turnyre, ir iv) įvykis paprastai transliuojamas nemokamais televizijos kanalais ir sulaukia didelio televizijos žiūrovų dėmesio.

               (6)

               motociklų čempionato Grand Prix„Moto GP“ lenktynės sulaukia itin didelio visos Italijos žiūrovų susidomėjimo; kadangi šiame tarptautinės svarbos turnyre dalyvauja Italijos motociklininkai ir gamintojai, jis patraukia dėmesį net tų žiūrovų, kurie paprastai nesidomi tokio pobūdžio įvykiais. Be to, jis tradiciškai transliuojamas nemokamais televizijos kanalais ir sulaukia didelio žiūrovų skaičiaus;

               (7)

               pasaulio krepšinio, vandensvydžio ir tinklinio čempionatų finalai ir pusfinaliai, kuriuose dalyvauja Italijos nacionalinė rinktinė, – tai ne tik itin svarbūs tarptautiniai turnyrai, kuriuose dalyvauja nacionalinė rinktinė, bet ir įvykiai, kurie sulaukia išskirtinio Italijos visuomenės susidomėjimo – jie patraukia dėmesį net tų žiūrovų, kurie paprastai nesidomi šiomis sporto šakomis; šie turnyrai tradiciškai transliuojami nemokamais televizijos kanalais ir sulaukia didelio televizijos žiūrovų skaičiaus;

               (8)

               Pasaulio regbio čempionato turnyrai, kuriuose dalyvauja Italijos nacionalinė rinktinė, – tai ne tik itin svarbūs tarptautiniai turnyrai, kuriuose dalyvauja nacionalinė rinktinė, bet ir įvykiai, kurie sulaukia išskirtinio Italijos visuomenės susidomėjimo ir patraukia dėmesį net tų žiūrovų, kurie paprastai nesidomi šia sporto šaka;

               (9)

               regbio turnyro „Šešios nacijos“ rungtynės, kuriuose dalyvauja Italijos nacionalinė rinktinė, – tai ne tik itin svarbūs tarptautiniai turnyrai, kuriuose dalyvauja nacionalinė rinktinė, bet ir įvykiai, kurie sulaukia išskirtinio bendro Italijos visuomenės susidomėjimo ir patraukia dėmesį net tų žiūrovų, kurie paprastai nesidomi šia sporto šaka; šios rungtynės tradiciškai transliuojamos nemokamais televizijos kanalais ir sulaukia vis didesnio televizijos žiūrovų skaičiaus;

               (10)

               Daviso taurės (Davis Cup) ir Federacijos taurės (Fed Cup) turnyrų finalo ir pusfinalio rungtynės, kuriose dalyvauja Italijos nacionalinė rinktinė, – tai ne tik itin svarbūs tarptautiniai turnyrai, kuriuose dalyvauja nacionalinė rinktinė, bet ir įvykiai, kurie sulaukia išskirtinio bendro Italijos visuomenės susidomėjimo ir patraukia dėmesį net tų žiūrovų, kurie paprastai nesidomi šia sporto šaka;

               (11)

               teniso turnyro „Internazionali d'Italia“ finalo ir pusfinalio rungtynės, kuriose dalyvauja Italijos tenisininkai, – tai ne tik svarbūs tarptautiniai turnyrai, kuriuose dalyvauja Italijos sportininkai, bet ir įvykiai, kurie sulaukia išskirtinio Italijos visuomenės susidomėjimo ir patraukia dėmesį net tų žiūrovų, kurie paprastai nesidomi šia sporto šaka, iš dalies dėl jų vykimo vietos. Didelį domėjimąsi šiais įvykiais patvirtina žiūrovų skaičius, iš kurio matyti pastaraisiais metais akivaizdžiai augantis visuomenės susidomėjimas ir aistra šiai sporto šakai;

               (12)

               pasaulio plento dviračių čempionatai (vyrų profesionalios lenktynės) sulaukia išskirtinio bendro Italijos visuomenės susidomėjimo; kadangi juose dalyvauja ir Italijos sportininkai, šie čempionatai domina net tuos žiūrovus, kurie paprastai nesidomi šia sporto šaka; čempionatai tradiciškai transliuojami nemokamais televizijos kanalais ir sulaukia didelio žiūrovų skaičiaus;

               (13)

               Milano „La Scala“ teatro operos sezono atidarymo spektaklis sulaukia išskirtinio bendro Italijos visuomenės susidomėjimo ir domina tuos, kurie paprastai nesidomi tokio pobūdžio renginiais; šis įvykis bendrai pripažįstamas išskirtinės svarbos Italijos kultūriniu renginiu, stiprinančiu Italijos kultūrinę tapatybę;

               (14)

               Venecijos „La Fenice“ teatro naujamečio koncerto transliacija sulaukia išskirtinio bendro Italijos visuomenės susidomėjimo ir domina tuos, kurie paprastai nesidomi tokio pobūdžio renginiais; šis įvykis bendrai pripažįstamas išskirtinės svarbos Italijos kultūriniu renginiu, stiprinančiu Italijos kultūrinę tapatybę, ir yra tradiciškai transliuojamas nemokamais televizijos kanalais bei sulaukia didelio žiūrovų skaičiaus;

               (15)

               Italijos priemonės atrodo proporcingos, todėl, atsižvelgiant į visuomenės intereso svarbą ir siekiant visuomenei suteikti galimybes stebėti itin populiarių įvykių transliacijas, galima pateisinti nukrypimą nuo SESV 56 straipsnyje nustatytos pagrindinės laisvės teikti paslaugas;

               (16)

               be to, Italijos priemonės yra suderinamos su ES konkurencijos taisyklėmis, kadangi reikalavimus atitinkantys transliuotojai, galintys transliuoti nurodytus įvykius, nustatomi remiantis objektyviais (reikalaujamos aprėptiems) kriterijais, pagal kuriuos sudaromos faktinės ir potencialios konkurencijos sąlygos įsigyti šių įvykių transliavimo teises. Be to, išvardytų įvykių skaičius nėra toks neproporcingai didelis, kad iškreiptų konkurenciją į vartotojus orientuotos nemokamos televizijos ir mokamos televizijos rinkose;

               (17)

               apskritai, Italijos priemonių proporcingumą lemia keli veiksniai. Visų pirma, sumažinus reikalavimus atitinkantiems transliuotojams nustatytą reikalaujamos gyventojų aprėpties ribą nuo 90 % iki 80 %, priemonės tampa proporcingesnės tiek, kiek išauga transliuotojų, kurie galėtų atitikti reikalavimus, skaičius. Antra, sukurtas savanoriškas mechanizmas transliuotojų ginčams, susijusiems su techninėmis transliavimo sąlygomis ir sąžiningai nustatyto mokesčio sumokėjimu už išskirtinių transliavimo teisių perleidimą, spręsti. Trečia, siekiant nepakenkti šiuo metu vykstančioms deryboms, galutinių Italijos priemonių įsigaliojimas bus atidėtas iki 2012 m. rugsėjo 1 d. Galiausiai, Italijos priemonėse numatomi atvejai, kai išvardytų įvykių transliavimo teises įsigyja reikalavimų neatitinkantys transliuotojai, kad būtų užtikrinta tinkama teisių perleidimo reikalavimus atitinkantiems transliuotojams tvarka, ir atvejai, kai išvardytiems įvykiams transliuoti neatsiranda reikalavimus atitinkančio teisių įsigijėjo, kad reikalavimų neatitinkančiam transliuotojui būtų užtikrinta galimybė pasinaudoti savo teisėmis ir taip būtų išvengta atvejų, kai į sąrašą įtrauktas įvykis iš viso nebūtų transliuojamas;

               (18)

               Komisija informavo kitas valstybes nares apie priemones, apie kurias pranešė ir kurių ketina imtis Italija, o jų patikrinimo rezultatus pateikė per Direktyvos 2010/13/ES 29 straipsniu įsteigto komiteto posėdį. Šiame posėdyje komitetas priėmė palankią nuomonę,

         NUSPRENDĖ:
   Vienintelis straipsnis
   1.   Priemonės, kurių Italija ketina imtis pagal Direktyvos 2010/13/ES 14 straipsnio 1 dalį ir apie kurias ji 2011 m. rugsėjo 21 d. pranešė Komisijai pagal Direktyvos 2010/13/ES 14 straipsnio 2 dalį, suderinamos su Sąjungos teise.
   2.   Priemonės, kurias galutinai priims Italija, bus skelbiamos Europos Sąjungos oficialiajame leidinyje iš karto po to, kai jos bus priimtos nacionaliniu lygmeniu ir apie jas bus pranešta Komisijai. Tai laikoma paskelbimu, kaip numatyta Direktyvos 2010/13/ES 14 straipsnio 2 dalyje.

      Priimta Briuselyje 2011 m. gruodžio 21 d.

            Komisijos vardu

         Neelie KROES

            Pirmininko pavaduotoja

      (1)  OL L 95, 2010 4 15, p. 1.

      (2)  2007 m. birželio 25 d. Komisijos sprendimas dėl Italijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise (OL L 180, 2007 7 10, p. 5).

      PRIEDAS

         Skelbimas pagal Europos Parlamento ir Tarybos direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva) 14 straipsnį
         Priemonės, kurių ėmėsi Italija ir apie kurias turi būti paskelbta pagal Direktyvos 2010/13/ES 14 straipsnį, pateikiamos šiame 2012 m. kovo 15 d. Ryšių reguliavimo tarnybos sprendimo Nr. 131/12/CONS išraše.

            „SPRENDIMAS
            Vienintelis straipsnis
            1.   Tarnyba patvirtina galutinį visuomenei itin reikšmingų įvykių, kuriuos, remiantis Audiovizualinės ir radijo žiniasklaidos paslaugų teksto 32b straipsniu, užtikrinama transliuoti nemokamais televizijos kanalais, sąrašą, esantį A ir B prieduose, kurie yra neatskiriama šio sprendimo dalis.
            2.   Šis sprendimas įsigalioja 2012 m. rugsėjo 1 d. ir skelbiamas Italijos Respublikos oficialiajame leidinyje ir Tarnybos interneto svetainėje; Europos Sąjungos oficialiajame leidinyje skelbiamas tik A priedas.

               Roma, 2011 m. kovo 15 d. (1)

                     Pirmininkas

                  Corrado CALABRÒ

                     Komisijos narys pranešėjas

                  Nicola D’ANGELO

                     Komisijos narys pranešėjas

                  Antonio MARTUSCIELLO

                     Sprendimo atitikimą tvirtinu

                     Generalinis sekretorius

                  Roberto VIOLA“

         RYŠIŲ UŽTIKRINIMO INSTITUCIJA
         [Autorità per le Garanzie nelle Comunicazioni]

               „2012 M. KOVO 15 D. SPRENDIMO Nr. 131/12/CONS A PRIEDAS

                  ITIN REIKŠMINGŲ VISUOMENEI ĮVYKIŲ, KURIUOS UŽTIKRINAMA TRANSLIUOTI NEMOKAMAIS TELEVIZIJOS KANALAIS, SĄRAŠAS

               (tekstas svarbus Bendrijai)
               1 straipsnis
               Itin reikšmingi visuomenei įvykiai
               1.   Šis sprendimas priimtas dėl itin reikšmingų visuomenei įvykių transliavimo per televiziją.
               2.   Šiame sąraše:
               A.   Itin reikšmingas visuomenei įvykis– tai sporto arba ne sporto įvykis, atitinkantis ne mažiau kaip du iš šių keturių kriterijų:a)įvykis ir jo rezultatas kelia ypatingą bendrą susidomėjimą Italijoje; juo domisi ne tik tie, kurie paprastai stebi tokio pobūdžio įvykius;b)tai plačiosios visuomenės pripažįstamas įvykis, turintis konkrečią kultūrinę reikšmę bei stiprinantis Italijos kultūrinę tapatybę;c)tai įvykis, kai nacionalinė komanda dalyvauja svarbiame tarptautiniame konkrečios sporto šakos turnyre;d)įvykį tradiciškai transliuoja nemokama televizija ir jis sulaukia itin didelio Italijos žiūrovų dėmesio.B.   Reikalavimus atitinkantis transliuotojas– Italijos jurisdikcijai priklausantis televizijos transliuotojas, galintis užtikrinti, kad ne mažiau kaip 80 % Italijos gyventojų, nepatirdami papildomų išlaidų, turėtų galimybę tokius įvykius stebėti nemokamais televizijos kanalais.
               2 straipsnis
               Įvykių sąrašas ir naudojimosi transliavimo teisėmis sąlygos
               1.   Valdžios institucijos, siekdamos užtikrinti, kad ne mažiau kaip 80 % Italijos gyventojų, nepatirdami papildomų išlaidų, turėtų galimybę visuomenei itin reikšmingus įvykius žiūrėti nemokamais televizijos kanalais, nustato toliau pateiktų visuomenei itin reikšmingų įvykių, kurių Italijos jurisdikcijai priklausantys televizijos transliuotojai negali transliuoti išskirtinėmis teisėmis ir tik užkoduota forma, sąrašą:

                           a)

                           vasaros ir žiemos olimpinės žaidynės;

                           b)

                           Pasaulio futbolo čempionato finalas ir visos šio čempionato rungtynės, kuriose žaidžia Italijos nacionalinė rinktinė;

                           c)

                           Europos futbolo čempionato finalas ir visos šio čempionato rungtynės, kuriose žaidžia Italijos nacionalinė rinktinė;

                           d)

                           visos oficialios rungtynės, kuriose namie ir svečiuose žaidžia Italijos nacionalinė futbolo rinktinė;

                           e)

                           Čempionų lygos ir Europos lygos finalo ir pusfinalių rungtynės, kuriose dalyvauja Italijos komanda;

                           f)

                           Italijos dviračių lenktynės „Giro d'Italia“;

                           g)

                           Automobilių lenktynių „Formulė-1“ Italijos Grand Prix;

                           h)

                           Motociklų lenktynių „Moto GP“ Italijos Grand Prix;

                           i)

                           pasaulio krepšinio, vandensvydžio, tinklinio, regbio čempionatų finalai ir pusfinaliai, kuriuose dalyvauja Italijos nacionalinė rinktinė;

                           j)

                           regbio turnyro „Šešios nacijos“ rungtynės, kuriose dalyvauja Italijos nacionalinė rinktinė;

                           k)

                           Daviso taurės (Davis Cup) ir Federacijos taurės (Fed Cup) turnyrų finalo ir pusfinalio rungtynės, kuriose dalyvauja Italijos nacionalinė rinktinė ir teniso turnyro „Internazionali d'Italia di tennis“ finalo ir pusfinalio rungtynės, kuriose dalyvauja Italijos sportininkai;

                           l)

                           Pasaulio plento dviračių čempionatas;

                           m)

                           Italijos San Remo muzikos festivalis;

                           n)

                           Milano “La Scala” teatro operos sezono atidarymas;

                           o)

                           Venecijos „La Fenice“ teatro naujametis koncertas.

                     2.   1 dalies b ir c punktuose nurodyti įvykiai transliuojami ištisai ir tiesiogiai. Kitų įvykių transliavimo nemokamais kanalais sąlygas televizijos transliuotojai nustato patys: tie įvykiai gali būti transliuojami tiesiogiai ar netiesiogiai ir ištisai ar tik kai kurios jų dalys.
               3.   Jei teisę transliuoti vieną ar kelis 1 dalyje nurodytus įvykius įsigyja reikalavimų neatitinkantis transliuotojas, jis savo interneto puslapyje iš anksto paskelbia atitinkamo įvykio transliavimo 1 dalyje nurodytomis sąlygomis teisių perleidimo pasiūlymą, grindžiamą sąžiningomis, pagrįstomis ir nediskriminacinėmis rinkos sąlygomis, ir apie tai praneša valdžios institucijoms.
               4.   Jei reikalavimus atitinkantys transliuotojai pasiūlymo nepateikia arba jų pasiūlymas nebūna pagrįstas sąžiningomis, pagrįstomis ir nediskriminacinėmis rinkos sąlygomis, teises turintis transliuotojas gali pasinaudoti savo teisėmis, nukrypdamas nuo 1 dalyje nustatytų sąlygų.
               5.   Valdžios institucijos pasilieka teisę atitinkamu laiku priimti sprendimą keisti 1 dalyje pateiktą sąrašą ir 2 dalyje nustatytas sąlygas.
               3 straipsnis
               Procedūra ginčų atveju
               1.   Jei tarp transliuotojų kyla ginčas dėl 2 straipsnio 1 dalyje pateiktame sąraše esančio įvykio transliacijos, susijęs su techninėmis transliavimo sąlygomis ir sąžiningai nustatyto mokesčio sumokėjimu už išskirtinių transliavimo teisių perleidimą, taikoma prie Sprendimo Nr. 352/08/CONS pridedamose taisyklėse nustatyta procedūra, ir laikoma, kad pagal tas taisykles Infrastruktūros ir tinklų komitetui suteikiami įgaliojimai yra suteikiami Tarybai, direktoratas suprantamas kaip Žiniasklaidos paslaugų direktoratas, o direktorius – Žiniasklaidos paslaugų direktorius.“

         (1)  Spaustuvės klaida: turi būti „2012 m. kovo 15 d.“, kaip Italijos Respublikos oficialiojo leidinio pagrindinės serijos 2012 m. balandžio 19 d. leidinyje Nr. 92.


title: 2008 m. spalio 13 d. Tarybos sprendimas 2008/868/BUSP dėl Europos Sąjungos ir Rusijos Federacijos susitarimo dėl Rusijos Federacijos dalyvavimo Europos Sąjungos karinėje operacijoje Čado Respublikoje ir Centrinės Afrikos Respublikoje (EUFOR Tchad/RCA) sudarymo

text:
18.11.2008

               LT

               Europos Sąjungos oficialusis leidinys

               L 307/15

         TARYBOS SPRENDIMAS 2008/868/BUSP
   2008 m. spalio 13 d.
   dėl Europos Sąjungos ir Rusijos Federacijos susitarimo dėl Rusijos Federacijos dalyvavimo Europos Sąjungos karinėje operacijoje Čado Respublikoje ir Centrinės Afrikos Respublikoje (EUFOR Tchad/RCA) sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2007 m. spalio 15 d. Taryba priėmė Bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (1) (EUFOR Tchad/RCA).

               (2)

               Minėtų bendrųjų veiksmų 10 straipsnio 3 dalyje numatyta, kad išsami trečiųjų valstybių dalyvavimo tvarka nustatoma susitarime, kuris turi būti sudarytas Sutarties 24 straipsnyje nustatyta tvarka.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama Europos Sąjungos Tarybos Generalinio sekretoriaus-vyriausiojo įgaliotinio bendrai užsienio ir saugumo politikai, vedė derybas dėl Europos Sąjungos ir Rusijos Federacijos susitarimo dėl Rusijos Federacijos dalyvavimo operacijoje EUFOR Tchad/RCA (toliau – Susitarimas).

               (4)

               Susitarimas turėtų būti patvirtintas Europos Sąjungos vardu,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Rusijos Federacijos susitarimas dėl Rusijos Federacijos dalyvavimo Europos Sąjungos karinėje operacijoje Čado Respublikoje ir Centrinės Afrikos Respublikoje (operacija EUFOR Tchad/RCA).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge 2008 m. spalio 13 d.

            Tarybos vardu

            Pirmininkas

         B. KOUCHNER

      (1)  OL L 279, 2007 10 23, p. 21.
    ---documentbreak---

               18.11.2008

               LT

               Europos Sąjungos oficialusis leidinys

               L 307/16

         VERTIMAS
   Europos Sąjungos ir Rusijos Federacijos
   SUSITARIMAS
   dėl Rusijos Federacijos dalyvavimo Europos Sąjungos karinėje operacijoje Čado Respublikoje ir Centrinės Afrikos Respublikoje (EUFOR Tchad/RCA)
   EUROPOS SĄJUNGA (ES)
   ir
   RUSIJOS FEDERACIJA
   toliau – Šalys,
   ATSIŽVELGDAMOS Į:
   2007 m. rugsėjo 25 d. Jungtinių Tautų Saugumo Tarybos rezoliuciją Nr. 1778 (2007), kuria ES buvo leista dislokuoti pajėgas Čado Respublikoje ir Centrinės Afrikos Respublikoje,
   Europos Sąjungos Tarybos priimtus 2007 m. spalio 15 d. Bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (EUFOR Tchad/RCA),
   Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo bei Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių valstybių komiteto sudarymo, iš dalies pakeistus 2008 m. gegužės 14 d. Politinio ir saugumo komiteto sprendimu CHAD/3/2008,
   KADANGI:

               (1)

               2007 m. gruodžio 7 d. laišku ES Tarybos Generalinis sekretorius-vyriausiasis įgaliotinis bendrai užsienio ir saugumo politikai pasiūlė Rusijos Federacijai apsvarstyti galimybę dalyvauti ES operacijoje Čade ir Centrinės Afrikos Respublikoje.

               (2)

               2008 m. balandžio 23 d. laišku Rusijos Federacija pareiškė pageidavimą apsvarstyti galimybę dalyvauti tokioje operacijoje.

               (3)

               2008 m. balandžio 29 d. ES Tarybos Generalinis sekretorius-vyriausiasis įgaliotinis bendrai užsienio ir saugumo politikai bei Rusijos Federacijos užsienio reikalų ministras paskelbė bendrą pareiškimą dėl tarpusavio bendradarbiavimo krizių valdymo operacijose,

         SUSITARĖ:
   1 straipsnis
   Dalyvavimas operacijoje
   1.   Rusija dalyvauja operacijoje, kurią Europos Sąjunga vykdo pagal JT Saugumo Tarybos rezoliuciją Nr. 1778 (2007), 2007 m. spalio 15 d. Bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (EUFOR Tchad/RCA) (toliau – ES operacija) ir 2008 m. sausio 18 d. operacijos planą, suteikdama Rusijos Federacijos karinių pajėgų karinį kontingentą (toliau – Rusijos karinis kontingentas) ES operacijai remti teikiant oro susisiekimo paslaugas, laikydamasi visų šio Susitarimo 6 straipsnyje nurodytuose įgyvendinamuosiuose susitarimuose nustatytų įgyvendinamųjų sąlygų. Oro susisiekimas vykdomas naudojant Rusijos karinio kontingento orlaivius, kad būtų apsaugotos Europos Sąjungos vadovaujamų pajėgų (EUFOR) ir Jungtinių Tautų misijos Centrinės Afrikos Respublikoje ir Čade (MINURCAT) personalo narių gyvybės bei užtikrintas jų saugumas pervežant EUFOR ir MINURCAT personalą bei krovinius, taip pat vykdant EUFOR ir MINURCAT personalo paieškos ir gelbėjimo operacijas.
   2.   Rusijai dalyvaujant ES operacijoje nepažeidžiamas Europos Sąjungos savarankiškumas priimti sprendimus.
   3.   Rusija užtikrina, kad Rusijos karinis kontingentas vykdytų savo misiją pagal:

               —

               Bendruosius veiksmus 2007/677/BUSP, nurodytus šio straipsnio 1 dalyje,

               —

               visus įgyvendinamuosius susitarimus, dėl kurių susitars abi Šalys.

         4.   Rusijos karinis kontingentas laikysis ES operacijos Veiksmų pradžios taisyklių, jei jos neprieštarauja Rusijos teisės aktams. Apribojimai, kuriuos Rusija gali pareikšti dėl Veiksmų pradžios taisyklių, bus oficialiai pateikiami ES operacijos vadui.
   5.   Rusijos karinis kontingentas vykdo savo pareigas ir elgiasi vadovaudamasis ES operacijos tikslais ir įgaliojimais, kaip numatyta JT Saugumo Tarybos rezoliucijoje Nr. 1778 (2007).
   6.   ES operacijos vado prašymu arba Rusijos sprendimu Rusija bet kuriuo metu ir prieš tai Šalims pasikonsultavus gali atšaukti savo dalyvavimą operacijoje. Rusija laiku informuoja ES operacijos vadą apie visus jos dalyvavimo ES operacijoje pasikeitimus.
   2 straipsnis
   Pajėgų statusas
   1.   Rusijos karinio kontingento, jam atvykus į operacijos vietą, statusą reglamentuoja Europos Sąjungos ir Čado Respublikos, Centrinės Afrikos Respublikos bei Kamerūno Respublikos susitarimai dėl pajėgų statuso.
   2.   Nepažeidžiant šio straipsnio 1 dalyje nurodytų susitarimų dėl pajėgų statuso, Rusijos karinis kontingentas priklauso Rusijos jurisdikcijai.
   3.   Nagrinėjant visas su Rusijos kariniu kontingentu susijusias pretenzijas Rusijos atstovas dalyvauja ginčų sprendimo procedūrose, numatytose šio straipsnio 1 dalyje nurodytuose susitarimuose dėl pajėgų statuso.
   4.   Rusija yra atsakinga už visų pretenzijų, susijusių su Rusijos karinio kontingento dalyvavimu ES operacijoje, kurias pateikia Rusijos karinio kontingento karinis personalas arba kurios susijusios su juo, nagrinėjimą. Rusija yra atsakinga už ieškinio, ypač teisinio ar drausminio, bet kuriam Rusijos kontingento karinio personalo nariui pateikimą pagal jos įstatymus ir kitus teisės aktus.
   5.   Europos Sąjunga įsipareigoja užtikrinti, kad valstybės narės pareikštų apie pretenzijų Rusijos Federacijai dėl Rusijos Federacijos dalyvavimo ES operacijoje atsisakymą, ir tai padaryti šio Susitarimo pasirašymo metu. Toks pareiškimas pridedamas prie šio Susitarimo.
   6.   Rusija įsipareigoja pareikšti apie pretenzijų ES operacijoje dalyvaujančioms valstybėms atsisakymą ir tai padaryti šio Susitarimo pasirašymo metu. Toks pareiškimas pridedamas prie šio Susitarimo.
   7.   Personalo, kuris suteiktas ES operacijos štabui, esančiam Paryžiuje (Prancūzija), statusą reglamentuoja operacijos Prancūzijos Respublikos ir Rusijos Federacijos kompetentingų institucijų susitarimai.
   3 straipsnis
   Įslaptinta informacija
   1.   Rusija taiko visai ES įslaptintai informacijai, kuri jai teikiama vykdant ES operaciją, apsaugą laikydamasi įslaptintos informacijos apsaugos reikalavimų, nustatytų Rusijos Federacijos teisės aktuose. Šiuo tikslu taikomos tokios atitinkamos Šalių slaptumo žymos:

               ES

               Rusijos Federacija

               SECRET UE

               СОВЕРШЕННО СЕКРЕТНО

               CONFIDENTIEL UE

               СЕКРЕТНО

         Rusijos Federacijos taikoma riboto naudojimo žyma „ДЛЯ СЛУЖЕБНОГО ПОЛЬЗОВАНИЯ“ atitinka ES slaptumo žymą RESTREINT UE.
   2.   Rusija imasi visų tinkamų priemonių užtikrinti, kad ES įslaptintai informacijai, kuri jai teikiama vykdant ES operaciją, būtų taikoma apsauga, lygiavertė tai, kurios reikalaujama pagal ES taikomus ES įslaptintos informacijos apsaugos pagrindinius principus ir būtinus standartus, t. y. Rusija:

               —

               nenaudoja įslaptintos informacijos, kuri jai perduodama, kitais tikslais, nei tie, kuriais ES perdavė tą įslaptintą informaciją,

               —

               neatskleidžia tokios informacijos trečiosioms šalims be išankstinio rašytinio ES sutikimo,

               —

               užtikrina, kad leidimas naudotis perduodama įslaptinta informacija būtų suteikiamas tik asmenims, kuriems būtina žinoti šią informaciją, kad jie galėtų vykdyti savo oficialias pareigas, o jeigu informacija pažymėta CONFIDENTIEL UE ar aukštesnio slaptumo žyma – asmenims, kurių patikimumas yra patikrintas,

               —

               užtikrina, kad prieš leidžiant naudotis įslaptinta informacija visi asmenys, kuriems reikia naudotis tokia informacija, būtų informuojami apie apsaugai nustatytų saugumo taisyklių reikalavimus pagal informacijos, su kuria jie susipažins, slaptumo žymą, ir jie laikytųsi tų reikalavimų,

               —

               užtikrina, kad visos patalpos, teritorijos, pastatai, biurai, kambariai, ryšių ir informacinės sistemos, kuriuose saugoma ir (arba) tvarkoma įslaptinta informacija ir dokumentai, būtų apsaugoti tinkamomis fizinio saugumo priemonėmis,

               —

               užtikrina, kad jai perduodami įslaptinti dokumentai juos gavus būtų registruojami specialiame registre,

               —

               ES praneša apie visus jai perduodamos įslaptintos informacijos faktinio ar įtariamo saugumo nesilaikymo ar atskleidimo atvejus. Tokiu atveju Rusija pradeda tyrimą ir imasi tinkamų priemonių, kad tokie atvejai nepasikartotų.

         3.   Atsižvelgiant į slaptumo žymą, įslaptinta informacija perduodama diplomatiniais kanalais, saugiomis pašto tarnybomis arba per kurjerį.
   4.   Jei ES ir Rusijos Federacija yra sudariusios susitarimą dėl įslaptintos informacijos apsaugos, to susitarimo nuostatos taikomos ES operacijai.
   4 straipsnis
   Vadovavimo grandinė
   1.   Rusijos karinis kontingentas yra visiškai pavaldus Rusijai.
   2.   Rusijos kariniam kontingentui atvykus į operacijos vietą, Rusijos kompetentingos institucijos operacijos vadui perduoda įgaliojimą skirti užduotis Rusijos kariniam kontingentui misijai įvykdyti, kaip apibrėžta šio Susitarimo 1 straipsnio 1 dalyje. Planuojant įsakymą dėl oro operacijos ar bet kurį kitą sprendimą, kuris bus susijęs su Rusijos kariniu kontingentu, užtikrinamas visapusiškas veiksmų koordinavimas su Rusijos karinio kontingento vyresniaisiais kariniais atstovais. Rusijos Federacija turi tokias pačias teises ir pareigas tvarkant kasdienę operacijos veiklą, kaip ir operacijoje dalyvaujančios ES valstybės narės.
   3.   Rusija skiria vyresniuosius karinius atstovus, kurie atstovauja Rusijos kariniam kontingentui EUFOR ES operacijos štabe Paryžiuje (Prancūzija) ir ES pajėgų štabe Abeche (Čadas). Kiekvienas vyresnysis karinis atstovas gali turėti padėjėjų. Vyresnieji kariniai atstovai konsultuojasi su ES vadovavimo grandine visais su EUFOR susijusiais klausimais. Už kasdienę kontingento drausmę atsako Rusijos karinio kontingento vadas.
   5 straipsnis
   Finansiniai aspektai
   1.   Rusija įsipareigoja padengti visas savo dalyvavimo ES operacijoje išlaidas, jeigu tokios išlaidos nedengiamos pagal bendrą finansavimą, kaip nurodyta šio Susitarimo 6 straipsnyje nurodytuose įgyvendinamuosiuose susitarimuose.
   2.   EUFOR Tchad/RCA teiks Rusijos kontingentui logistinę paramą pagal išlaidų kompensavimo principą laikydamasi šio Susitarimo 6 straipsnyje nurodytuose įgyvendinamuosiuose susitarimuose nustatytų sąlygų.
   3.   ES atleidžia Rusiją nuo finansinio įnašo, skirto bendrosioms išlaidoms padengti.
   4.   Kompensacija valstybės (-ių), kurioje (-se) vykdoma ES operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą, bus tvarkoma laikantis šio Susitarimo 2 straipsnio 1 dalyje nurodytų susitarimų dėl pajėgų statuso nuostatų.
   5.   Administracinis išlaidų tvarkymas, kaip nurodyta šio Susitarimo 6 straipsnyje nurodytuose įgyvendinamuosiuose susitarimuose, pavedamas ES mechanizmui, administruojančiam operacijos bendrąsias išlaidas ir šalies dengiamas išlaidas.
   6 straipsnis
   Susitarimai dėl Susitarimo įgyvendinimo
   Rusijos dalyvavimas ES operacijoje įgyvendinamas laikantis techninių ir administracinių sąlygų, nurodytų šio Susitarimo įgyvendinamuosiuose susitarimuose, kuriuos turi sudaryti Rusijos Federacijos Gynybos ministerija ir ES operacijos vadas.
   7 straipsnis
   Įsipareigojimų nesilaikymas
   Jei viena iš Šalių nesilaiko šio Susitarimo 1–6 straipsniuose joms nustatytų pareigų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   1.   Šalių ginčus dėl šio Susitarimo bei jo įgyvendinamųjų susitarimų aiškinimo ar taikymo sprendžia atitinkamos Šalių institucijos deramu lygiu arba diplomatinėmis priemonėmis.
   2.   Visos finansinės pretenzijos ar ginčai, kurie nebuvo išspręsti pagal šio straipsnio 1 dalį, gali būti pateikiami abipusiai paskirtam taikintojui ar tarpininkui.
   Visas pretenzijas ar ginčus, kurių nepavyko išspręsti tokio taikinimo ar tarpininkavimo būdu, bet kuri Šalis gali pateikti arbitražo teismui. Kiekviena Šalis į arbitražo teismą paskiria po vieną arbitrą. Taip paskirti du arbitrai skiria trečiąjį arbitrą, kuris tampa pirmininku. Jei viena iš Šalių arbitro nepaskiria per du mėnesius nuo kitų Šalių pranešimo apie ginčo sprendimo perdavimą arbitražo teismui gavimo arba jei per du mėnesius nuo jų paskyrimo du arbitrai negali susitarti dėl trečiojo arbitro skyrimo, bet kuri Šalis gali prašyti Tarptautinio Teisingumo Teismo pirmininko paskirti tokį arbitrą. Jei Tarptautinio Teisingumo Teismo pirmininkas yra kurios nors iš Šalių pilietis arba dėl kurios nors kitos priežasties negali atlikti minėtos funkcijos, reikiamus asmenis paskiria kitas vyriausias pagal pareigas Tarptautinio Teisingumo Teismo narys, kuris nėra kurios nors iš Šalių pilietis. Arbitražo teismas priima sprendimą ex aequo et bono. Arbitrai neturi įgaliojimų priteisti atlyginti baudinius nuostolius. Arbitrai susitaria dėl arbitražo procedūrų. Arbitražo buveinė yra Briuselis, arbitražo kalba – anglų kalba. Arbitražo sprendime išdėstomi argumentai, kuriais jis grindžiamas ir su juo, kaip su galutiniu ginčo sprendimu, sutinka Šalys. Kiekviena Šalis padengia savo išlaidas, o bendrąsias išlaidas Šalys pasidalija lygiomis dalimis.
   9 straipsnis
   Įsigaliojimas
   1.   Šis Susitarimas įsigalioja pirmojo mėnesio po to, kai Šalys praneša viena kitai apie šiam tikslui būtinų vidaus procedūrų užbaigimą, pirmąją dieną.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Rusijos dalyvavimo ES operacijoje laiką. Šio Susitarimo nutraukimas neturi įtakos teisėms ar pareigoms, susijusioms su šio Susitarimo vykdymu iki jo nutraukimo.

      Priimta Briuselyje 2008 m. lapkričio 5 d. dviem egzemplioriais anglų ir rusų kalbomis; abu tekstai yra autentiški.

            Europos Sąjungos vardu

            Rusijos Federacijos vardu

   PRIEDAS
   PAREIŠKIMAI,
   nurodyti Susitarimo 2 straipsnio 5 ir 6 dalyse
   ES valstybių narių pareiškimas:
   „2007 m. spalio 15 d. Bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (EUFOR Tchad/RCA) taikančios ES valstybės narės stengsis, kiek joms tai leidžia jų vidaus teisės sistemos, kiek galima atsisakyti galimų pretenzijų Rusijos Federacijai ir reaguoti į pretenzijas dėl jų personalo sužalojimo, mirties arba ES operacijos metu naudojamam joms priklausančiam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė Rusijos Federacijos personalas, vykdantis su ES operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               sukėlė Rusijos Federacijai priklausančio turto naudojimas, jeigu tas turtas buvo naudotas vykdant ES operaciją, išskyrus šį turtą naudojusio Rusijos Federacijos ES operacijos personalo didelio aplaidumo ar tyčinio nusižengimo atvejus.“

         Rusijos Federacijos pareiškimas:
   „Rusija, dalyvaujanti Europos Sąjungos karinėje operacijoje Čado Respublikoje ir Centrinės Afrikos Respublikoje (EUFOR Tchad/RCA), vykdomoje pagal 2007 m. spalio 15 d. Bendruosius veiksmus 2007/677/BUSP, stengsis, kiek jai tai leidžia jos vidaus teisės sistema, kiek galima atsisakyti galimų pretenzijų kitai ES operacijoje dalyvaujančiai valstybei dėl savo personalo sužalojimo, mirties arba ES operacijos metu naudojamam jai priklausančiam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė personalas, vykdantis su ES operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               sukėlė ES operacijoje dalyvaujančioms valstybėms priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio ES operacijos personalo didelio aplaidumo ar tyčinio nusižengimo atvejus.“


title: 2016 m. balandžio 28 d. Europos Parlamento sprendimas (ES) 2016/1522 dėl Europos maisto saugos tarnybos 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/252

         EUROPOS PARLAMENTO SPRENDIMAS (ES) 2016/1522
   2016 m. balandžio 28 d.
   dėl Europos maisto saugos tarnybos 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos maisto saugos tarnybos 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos maisto saugos tarnybos 2014 finansinių metų metinių ataskaitų kartu su Tarnybos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Tarnyba įvykdė 2014 finansinių metų biudžetą (05584/2016 – C8-0074/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ir ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0086/2016),

               1.

               patvirtina Europos maisto saugos tarnybos vykdomajam direktoriui, kad Tarnybos 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 160.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/896/EB: 2009 m. lapkričio 30 d. Tarybos sprendimas dėl Europos bendrijos ir Antigvos ir Barbudos susitarimo dėl trumpalaikio bevizio režimo sudarymo

text:
8.12.2009

               LT

               Europos Sąjungos oficialusis leidinys

               L 321/38

         TARYBOS SPRENDIMAS
   2009 m. lapkričio 30 d.
   dėl Europos bendrijos ir Antigvos ir Barbudos susitarimo dėl trumpalaikio bevizio režimo sudarymo
   (2009/896/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 punkto b papunkčio i punktą, kartu su jos 300 straipsnio 2 dalies pirmos pastraipos pirmu sakiniu bei 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Komisija Europos bendrijos vardu derėjosi dėl Susitarimo su Antigva ir Barbuda dėl trumpalaikio bevizio režimo (toliau – susitarimas).

               (2)

               Pagal Tarybos sprendimą 2009/478/EB (2) susitarimas buvo pasirašytas Bendrijos vardu 2009 m. gegužės 28 d. ir buvo laikinai taikomas nuo tos dienos su sąlyga, kad jis bus sudarytas vėliau.

               (3)

               Susitarimas turėtų būti patvirtintas.

               (4)

               Susitarimu įsteigiamas Jungtinis susitarimo valdymo komitetas, kuris turėtų patvirtinti savo darbo tvarkos taisykles. Tikslinga numatyti supaprastintą Bendrijos pozicijos dėl tų darbo tvarkos taisyklių patvirtinimo priėmimo procedūrą.

               (5)

               Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius bei nedarant poveikio minėto protokolo 4 straipsniui, šios valstybės narės nedalyvauja priimant šį sprendimą, neprivalo jo laikytis ir jis nėra joms taikytinas,

         NUSPRENDĖ:
   1 straipsnis
   Europos bendrijos ir Antigvos ir Barbudos susitarimas dėl trumpalaikio bevizio režimo sudarymo (3) patvirtinamas Bendrijos vardu.
   2 straipsnis
   Tarybos pirmininkas pateikia susitarimo 8 straipsnio 1 dalyje numatytą pranešimą (4).
   3 straipsnis
   Komisija, padedama valstybių narių ekspertų, atstovauja Bendrijai susitarimo 6 straipsniu įsteigtame Jungtiniame ekspertų komitete.
   4 straipsnis
   Komisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl pastarojo komiteto darbo tvarkos taisyklių priėmimo, kaip reikalaujama pagal susitarimo 6 straipsnio 4 dalį.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  2009 m. spalio 20 d. nuomonė (dar nepaskelbta Oficialiajame leidinyje).

      (2)  OL L 169, 2009 6 30, p. 1.

      (3)  Susitarimo tekstas: žr. OL L 169, 2009 6 30, p. 3.

      (4)  Susitarimo įsigaliojimo datą Tarybos generalinis sekretoriatas paskelbs Europos Sąjungos oficialiajame leidinyje.


title: 2015 m. balandžio 29 d. Europos Parlamento sprendimas (ES) 2015/1695 dėl bendrosios įmonės „Švarus dangus“ 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/371

      EUROPOS PARLAMENTO SPRENDIMAS (ES) 2015/1695
      2015 m. balandžio 29 d.
      dėl bendrosios įmonės „Švarus dangus“ 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į bendrosios įmonės „Švarus dangus“ 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Bendrosios įmonės „Švarus dangus“ 2013 finansinių metų metinių finansinių ataskaitų su Bendrosios įmonės atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad bendroji įmonė įvykdė 2013 finansinių metų biudžetą (05306/2015 – C8–0049/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 209 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (5),

                  —

                  atsižvelgdamas į 2014 m. gegužės 6 d. Tarybos reglamentą (ES) Nr. 558/2014, kuriuo įsteigiama bendroji įmonė „Švarus dangus 2“ (6), ypač į jo 1 straipsnio 2 dalį ir į 12 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (7),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (8),

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0107/2015),

         1.

            patvirtina bendrosios įmonės „Švarus dangus 2“ vykdomajam direktoriui, kad bendrosios įmonės „Švarus dangus“ 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės „Švarus dangus 2“ vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 452, 2014 12 16, p. 17.

         (2)  OL C 452, 2014 12 16, p. 18.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 30, 2008 2 4, p. 1.

         (6)  OL L 169, 2014 6 7, p. 77.

         (7)  OL L 357, 2002 12 31, p. 72.

         (8)  OL L 38, 2014 2 7, p. 2.


title: 1995 m. balandžio 10 d. Tarybos ir Komisijos sprendimas dėl Europos Bendrijų ir Jungtinių Amerikos Valstijų susitarimo dėl jų konkurencijos įstatymų taikymo sudarymo

text:
Svarbus teisinis pranešimas

|

31995D0145

Oficialusis leidinys L 095 , 27/04/1995 p. 0045 - 0046

		Tarybos ir Komisijos sprendimas1995 m. balandžio 10 d.dėl Europos Bendrijų ir Jungtinių Amerikos Valstijų susitarimo dėl jų konkurencijos įstatymų taikymo sudarymo(95/145/EB, EAPB)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos Bendrijos steigimo sutartį, ypač jos 87 ir 235 straipsnius kartu su 228 straipsnio 3 dalies pirmąja pastraipa,atsižvelgdamos į Europos anglių ir plieno bendrijos steigimo sutartį, ypač jos 65 ir 66 straipsnius,atsižvelgdamos į Komisijos pasiūlymą,atsižvelgdamos į Europos Parlamento nuomonę [1],kadangi reikia remtis Europos Bendrijos steigimo sutarties 235 straipsniu, kadangi jis yra įrašytas į Susitarimo dėl susijungimų ir įsigijimų, kuriems taikomas 1989 m. gruodžio 21 d. Tarybos reglamentas (EEB) Nr. 4046/89 dėl įmonių koncentracijos kontrolės [2], tekstą, kuris iš esmės remiasi 235 straipsniu;kadangi, atsižvelgiant į vis labiau išryškėjančią tarptautinę konkurencijos problemų dimensiją, tarptautinis bendradarbiavimą šioje srityje turėtų būti stiprinamas;kadangi tuo tikslu Komisija susitarė su Jungtinių Amerikos Valstijų Vyriausybe dėl susitarimo dėl Europos Bendrijų ir Jungtinių Amerikos Valstijų konkurencijos taisyklių taikymo;kadangi tą susitarimą kartu su pasikeistais aiškinamaisiais raštais reikėtų patvirtinti,NUSPRENDĖ:1 straipsnisŠiuo sprendimu Europos Bendrijos ir Europos anglių ir plieno bendrijos vardu patvirtinamas Europos Bendrijų ir Jungtinių Amerikos Valstijų Vyriausybės susitarimas dėl jų konkurencijos įstatymų taikymo ir aiškinamieji raštai, kuriais šalys pasikeitė.Susitarimo ir pasikeistų raštų tekstai anglų kalba pridedami prie šio sprendimo.2 straipsnisSusitarimas taikomas nuo 1991 m. rugsėjo 23 d.3 straipsnisŠiuo sprendimu Tarybos pirmininkas įgaliojamas paskirti asmenį (asmenis), įgaliotą Jungtinių Amerikos Valstijų Vyriausybei pranešti apie Susitarimo patvirtinimą Europos Bendrijos vardu ir pasirašyti aiškinamuosius raštus, kuriais šalys pasikeitė.Šiuo sprendimu Tarybos pirmininkas įgaliojamas paskirti asmenį (asmenis), įgaliotą Jungtinių Amerikos Valstijų Vyriausybei pranešti apie Susitarimo patvirtinimą Europos anglių ir plieno Bendrijos vardu ir pasirašyti aiškinamuosius raštus, kuriais šalys pasikeitė.Priimta Liuksemburge, 1995 m. balandžio 10 d.Tarybos varduPirmininkasJ. PuechKomisijos varduJ. SanterPirmininkas[1] Nuomonė pareikšta 1995 m. sausio 20 d. (OL C 43, 1995 2 20) ir 1995 m. kovo 17 d. (OL C 89, 1995 4 10).[2] OL L 395, 1989 12 30, p. 1. (ištaisytas variantas: OL L 257, 1990 9 21, p. 13).--------------------------------------------------


title: 1995 m. liepos 17 d. Tarybos Sprendimas dėl Laikinojo susitarimo dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos sudarymo Europos bendrijos vardu

text:
Svarbus teisinis pranešimas

|

31995D0414

Oficialusis leidinys L 247 , 13/10/1995 p. 0001 - 0001

		Tarybos Sprendimas1995 m. liepos 17 d.dėl Laikinojo susitarimo dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos sudarymo Europos bendrijos vardu(95/414/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnio pirmą sakinį, kartu su 228 straipsnio 2 dalimi,atsižvelgdama į Komisijos pasiūlymą,kadangi, iki Europos Bendrijų ir jų valstybių narių bei Rusijos Federacijos Partnerystės ir bendradarbiavimo susitarimo, pasirašyto 1994 m. birželio 24 d. Korfu, įsigaliojimo būtina Europos bendrijos vardu patvirtinti Laikinąjį susitarimą dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos, parafuotą 1994 m. gruodžio 29 d,NUSPRENDĖ:1 straipsnisLaikinasis susitarimas dėl prekybos ir su prekyba susijusių klausimų tarp Europos bendrijos, Europos anglių ir plieno bendrijos, Europos atominės energijos bendrijos ir Rusijos Federacijos, kartu su dviem protokolais ir susijusiais pareiškimais yra patvirtinamas Europos bendrijos vardu.Laikinojo susitarimo tekstas pridedamas prie šio sprendimo.2 straipsnisTarybos pirmininkas įgaliojimas paskirti asmenis, įgaliotus pasirašyti laikinąjį susitarimą [1].3 straipsnisTarybos pirmininkas Europos bendrijos vardu įteiks Laikinojo susitarimo 36 straipsnyje numatytą pranešimą.Priimta Briuselyje, 1995 m. liepos 17 d.Tarybos varduPirmininkasJ. Solana[1] Susitarimo įsigaliojimo datą Tarybos Generalinis Sekretoriatas paskelbs Europos Bendrijų oficialiajame leidinyje.--------------------------------------------------


title: 2012/311/ES: 2012 m. birželio 7 d. Tarybos sprendimas, kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo

text:
19.6.2012

               LT

               Europos Sąjungos oficialusis leidinys

               L 158/1

         TARYBOS SPRENDIMAS
   2012 m. birželio 7 d.
   kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo
   (2012/311/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 214 straipsnio 1 ir 4 dalis kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrija Tarybos sprendimu 2000/421/EB (1) sudarė 1999 m. Pagalbos maistu konvenciją (toliau – PMK), kurios galiojimas buvo pratęstas įvairiais Pagalbos maistu komiteto sprendimais;

               (2)

               dabartinė PMK nustoja galioti 2012 m. birželio mėn. 30 d., o 2012 m. birželio mėn. įvyksiančiame Pagalbos maistu komiteto posėdyje bus nagrinėjamas jos galiojimo pratęsimo klausimas;

               (3)

               atsižvelgiant į Pagalbos maistu konvencijos XXV straipsnio b punktą, jos galiojimas gali būti pratęstas tik tada, jei tuo pačiu laikotarpiu galioja 1995 m. Prekybos javais konvencija. 2011 m. birželio 6 d. Tarptautinė javų taryba nusprendė pratęsti 1995 m. Prekybos javais konvenciją iki 2013 m. birželio 30 d.;

               (4)

               Pagalbos maistu komiteto narės 2010 m. gruodžio 14 d. 103-ioje sesijoje sutarė oficialiai pradėti pakartotines derybas dėl PMK – rengti derybų sesijas;

               (5)

               naujoji Pagalbos maisto srityje konvencija, pakeis PMK, įsigalios tiktai 2013 m. sausio 1 d., todėl nuo PMK galiojimo pabaigos iki naujos Pagalbos maisto srityje konvencijos įsigaliojimo yra šešių mėnesių tarpas;

               (6)

               2011 m. lapkričio 30 d. Pagalbos maistu komiteto 105-oje sesijoje PMK šalys sutarė, kad reikėtų išvengti dubliavimosi su nauja Pagalbos maisto srityje konvencija ir todėl pirmenybė turėtų būti teikiama šešių mėnesių laikotarpiui, o ne PMK galiojimo pratęsimui;

               (7)

               todėl Pagalbos maistu komitete Europos Sąjungai atstovaujanti Europos Komisija turėtų būti įgaliota nepritarti bendram sutarimui Pagalbos maistu komitete dėl tokio pratęsimo,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija Pagalbos maistu komitete turėtų būti tokia – nepritarti bendram sutarimui Pagalbos maistu komitete dėl Pagalbos maistu konvencijos galiojimo pratęsimo pagal Pagalbos maistu komiteto darbo tvarkos taisyklių 13-ą taisyklę.
   2 straipsnis
   Komisija įgaliojama pareikšti šią poziciją Pagalbos maistu komitete.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 7 d.

            Tarybos vardu

            Pirmininkas

         M. BØDSKOV

      (1)  OL L 163, 2000 7 4, p. 37.


title: 2012/434/ES: 2012 m. liepos 24 d. Tarybos sprendimas dėl Europos Sąjungos ir Rusijos Federacijos Vyriausybės susitarimo pasikeičiant laiškais dėl tolesnio galiojančiame ES ir Rusijos partnerystės ir bendradarbiavimo susitarime nustatytų įsipareigojimų dėl prekybos paslaugomis taikymo sudarymo

text:
27.7.2012

               LT

               Europos Sąjungos oficialusis leidinys

               L 200/1

         TARYBOS SPRENDIMAS
   2012 m. liepos 24 d.
   dėl Europos Sąjungos ir Rusijos Federacijos Vyriausybės susitarimo pasikeičiant laiškais dėl tolesnio galiojančiame ES ir Rusijos partnerystės ir bendradarbiavimo susitarime nustatytų įsipareigojimų dėl prekybos paslaugomis taikymo sudarymo
   (2012/434/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remiantis Tarybos sprendimu 2012/107/ES (1), 2011 m. gruodžio 16 d. buvo pasirašytas Europos Sąjungos ir Rusijos Federacijos Vyriausybės susitarimas pasikeičiant laiškais dėl tolesnio galiojančiame ES ir Rusijos partnerystės ir bendradarbiavimo susitarime nustatytų įsipareigojimų dėl prekybos paslaugomis taikymo (Susitarimas), su sąlyga, kad jis bus sudarytas;

               (2)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Rusijos Federacijos Vyriausybės susitarimas pasikeičiant laiškais dėl tolesnio galiojančiame ES ir Rusijos partnerystės ir bendradarbiavimo susitarime nustatytų įsipareigojimų dėl prekybos paslaugomis taikymo patvirtinamas Sąjungos vardu (2).
   2 straipsnis
   Tarybos Pirmininkas paskiria asmenį (-is), kuris (-ie) įgaliojamas (-i) Sąjungos vardu pagal Susitarimą pateikti pranešimą ir taip išreikšti Sąjungos sutikimą laikytis Susitarimo (3).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 57, 2012 2 29, p. 43.

      (2)  Susitarimas paskelbtas OL L 57, 2012 2 29, p. 44 kartu su sprendimu dėl pasirašymo.

      (3)  Tarybos Generalinis sekretoriatas paskelbs Susitarimo įsigaliojimo datą Europos Sąjungos oficialiajame leidinyje.


title: 1995 m. birželio 28 d. Komisijos sprendimas dėl Bendrijos vardu Komisijos sudaromo Europos atominės energijos bendrijos ir Kanados vyriausybės supratimo memorandumo dėl bendradarbiavimo valdomos branduolinės sintezės srityje

text:
Svarbus teisinis pranešimas

|

31995D0355

Oficialusis leidinys L 211 , 06/09/1995 p. 0030 - 0030

		Komisijos sprendimas1995 m. birželio 28 d.dėl Bendrijos vardu Komisijos sudaromo Europos atominės energijos bendrijos ir Kanados Vyriausybės supratimo memorandumo dėl bendradarbiavimo valdomos branduolinės sintezės srityje(95/355/Euratomas)EUROPOS BENDRIJŲ KOMISIJA,atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,kadangi 1995 m. vasario 20 d. Sprendimu Taryba pritarė, kad Komisija sudarytų Europos atominės energijos bendrijos ir Kanados Vyriausybės supratimo memorandumą dėl bendradarbiavimo valdomos branduolinės sintezės srityje,NUSPRENDĖ:1 straipsnisŠiuo sprendimu Bendrijos vardu sudaromas Europos atominės energijos bendrijos ir Kanados Vyriausybės supratimo memorandumas dėl bendradarbiavimo valdomos branduolinės sintezės srityje.Supratimo memorandumo tekstas pridedamas prie šio sprendimo.2 straipsnisEuropos atominės energijos bendriją įpareigojantį supratimo memorandumą įgaliojama pasirašyti Komisijos narė, atsakinga už mokslą, tyrimus ir plėtrą, arba jos paskirtas atstovas.Priimta Briuselyje, 1995 m. birželio 28 d.Komisijos varduJacques SanterPirmininkas--------------------------------------------------